CELEX: 62014FN0009
Language: fi
Date: 2014-02-01 00:00:00
Title: Asia F-9/14: Kanne 1.2.2014 – ZZ v. Euroopan investointipankki

7.7.2014   
            
            
               FI
            
            
               Euroopan unionin virallinen lehti
            
            
               C 212/44
            
         Kanne 1.2.2014 – ZZ v. Euroopan investointipankki
   (Asia F-9/14)
   2014/C 212/56
   Oikeudenkäyntikieli: italia
   
      Asianosaiset
   
   
      Kantaja: ZZ (edustajat: asianajajat L. Isola ja G. Isola)
   
      Vastaaja: Euroopan investointipankki
   
      Oikeusriidan kohde ja kuvaus
   
   Vaatimus kumota kantajan arviointikertomus vuodelta 2012 siltä osin kuin siinä todetaan, ettei hänen työpanoksensa vastannut arvosanaa ”exceptional performance” tai ”very good performance”, ei ehdoteta hänen ylentämistään henkilöstöryhmään D ja asetetaan kantajalle tavoitteet vuodelle 2013 sekä vaatimus kumota vuoden 2012 arviointikertomusta koskevat suuntaviivat ja määrätä maksettavaksi korvaus kantajan väitetysti kärsimistä aineettomista ja aineellisista vahingoista.
   
      Vaatimukset
   
   
               —
            
            
               Kantaja vaatii unionin virkamiestuomioistuinta
               
                           —
                        
                        
                           kumoamaan muutoksenhakulautakunnan 18.12.2012 tekemän päätöksen sekä palauttamaan asian muutoksenhakulautakunnalle ja määrittämään perusteet, joita uuden päätöksen tekemisessä on noudatettava
                        
                     
                           —
                        
                        
                           kumoamaan henkilöstöosaston 5.12.2012 asiakirjalla ”Note to Staff n. 722 PERSONNEL/S&D/D&P/2012-198” asettamat suuntaviivat, jotka on liitetty asiakirjaan ”Guidelines to the 2012 annual staff appraisal exercise”, myös siltä osin kuin niissä todetaan, että loppuarviointi edellyttää tietynlaista punnintaa, määrittämättä kuitenkaan perusteita, jotka arvioijan on otettava huomioon
                        
                     
         
               —
            
            
               kantaja vaatii toissijaisesti
               
                           —
                        
                        
                           kumoamaan vuoden 2012 arviointikertomuksen kokonaisuudessaan eli sekä arviointiosan että osan, jonka mukaan arvioinnin lopputulos ei ole ”exceptional performance” tai ”very good performance” eikä kantajaa ehdoteta ylennettäväksi henkilöstöryhmään D ja jossa hänelle asetetaan tavoitteet vuodelle 2013
                        
                     
                           —
                        
                        
                           kaikki asiaan liittyvät aikaisemmat tai myöhemmät päätökset, joihin kuuluu varmasti henkilöstöjohtajan toukokuussa 2012 tekemät ylentämispäätökset, joiden perusteista määrättiin asiakirjassa ”2011 staff appraisal exercise, award of promotions and titles”
                        
                     
         
               —
            
            
               Euroopan investointipankki on joka tapauksessa velvoitettava korvaamaan kyseisistä päätöksistä aiheutuneet (yksilöinnin mukaiset) aineettomat ja aineelliset vahingot sekä oikeudenkäyntikulut, korkokulut ja saatavaa koskevat rahanarvon muutokset.